open-index/open-wikipedia-markdown huggingface dataset:
Le Sommet des dieux

***Le Sommet des dieux*** é un filme franco-luxemburgués de 2021 dirixido por Patrick Imbert. Baséase no manga xaponés *Kamigami no Itadaki* de Jiro Taniguchi. Estreouse no Festival Internacional de Cinema de Cannes en xullo de 2021 antes da súa estrea nos cinemas en setembro de 2021.

## Produción 
O filme baséase na serie manga *Kamigami no Itadaki* escrita e ilustrada por Jiro Taniguchi, que á súa vez está baseada na novela de 1998 de Baku Yumemakura. En xaneiro de 2015, anunciouse unha adaptación de animación CG en lingua francesa. Orixinalmente, estaba prevista a súa produción por Julianne Films, Walking The Dog e Mélusine Productions, con dirección de Éric Valli e Jean-Christophe Roger. Estreouse no Festival Internacional de Cinema de Cannes o 15 de xullo de 2021, antes da súa estrea nos cinemas de Francia o 22 de setembro de 2021.

Internationalmente, Netflix estreou o filme nos cinemas dos Estados Unidos o 24 de novembro de 2021, e no Reino Unido o 26 de novembro de 2021. O filme estivo dispoñible para a súa emisión en streaming o 30 de novembro de 2021.

## Notas 
## Véxase tamén 
### Ligazóns externas 
*
Catón

**Catón**, variante de **Cato**, é o nome de diversas persoas da Antiga Roma, da familia *Porcii*:

* **Marco Porcio Catón**, coñecido como Catón o Vello (Tusculum, 234&nbsp;a.&nbsp;C. - Roma, 149&nbsp;a.&nbsp;C.). Estadista, militar e literato romano. Tamén foi coñecido como o *Censor*.
* **Marco Porcio Catón**, coñecido como Catón o Mozo ou Catón de Útica, (Roma, 95&nbsp;a.&nbsp;C. - Útica, 46&nbsp;a.&nbsp;C.). Político romano bisneto de Catón o Vello.
* **Marco Porcio Catón Saloniano**, político romano, fillo de Catón o Vello.
* **Marco Porcio Catón Liciniano**, político romano; irmanastro de Saloniano. fillo e Catón o Vello.
* **Marco Porcio Catón (tribuno da plebe)**, político romano; fillo de Marco Porcio Catón Saloniano.
* **Lucio Porcio Catón**, político romano; fillo de Marco Porcio Catón Saloniano.
* **Marco Porcio Catón**, político romano; fillo máis vello de Marco Porcio Catón Liciniano, cónsul no ano 118 a. C.
* **Caio Porcio Catón**, político romano; fillo máis novo de Marco Porcio Catón Liciniano, cónsul no ano 114 a. C.
* **Dionisio Catón**, poeta latino.
* **Valerio Catón**, (n. 90&nbsp;a.&nbsp;C.), poeta e gramático latino.

## Véxase tamén
### Outros artigos
*

****Catone in Utica***
Natalia González Beneitez

**Natalia González Beneitez**, nada en Viana do Bolo o 9 de agosto de 1982, é unha política galega do PSdeG-PSOE.

## Traxectoria 
Diplomada en Maxisterio de Inglés pola Universidade de Vigo. Foi secretaria da alcaldía de Ourense de 2007 a 2015, así como asesora do grupo municipal socialista de 2015 a 2019. Nas eleccións municipais de 2019 foi a número 2 da lista do PSdeG-PSOE en Ourense e foi elixida concelleira. Pese a que os socialistas gañaron as eleccións, con 9 concelleiros de 27, quedaron na oposición debido ó pacto entre Democracia Ourensana e o PPdeG que fixo alcalde a Gonzalo Pérez Jácome, e pasou a ocupa-la a viceportavocía do grupo municipal.

Foi designada membro do Comité Federal do PSOE durante o 14 Congreso Nacional do PSdeG en decembro de 2021. En marzo de 2022 resultou elixida como nova Secretaria Xeral da Agrupación Socialista da cidade de Ourense, a cal levaba máis de 2 anos nunha situación de interinidade cunha xestora. Postulouse inicialmente como candidata ás primarias para encabeza-la candidatura socialista en 2023, xunto co anterior candidato e secretario provincial Rafael Rodríguez Villarino, pero a Executiva galega suspendeu as primarias e nomeou o exalcalde Francisco Rodríguez Fernández como candidato. Ante isto, Villarino renunciou como portavoz no concello, pasando González a asumi-la portavocía. En febreiro de 2023 anunciouse que sería a número 2 da lista encabezada por Rodríguez, sendo a máis votada na asemblea de ratificación da candidatura. Tralas eleccións, nas cales o partido continuou na oposición, seguiu como portavoz do Grupo Municipal Socialista.

En marzo de 2025 pasou a formar parte da Executiva Nacional do PSdeG á fronte da área de Política Social e Maiores. En xuño dese ano revalidou a Secretaría Xeral do PSdeG na cidade de Ourense. En marzo de 2026 pasou a ocupar a Secretaría de Igualdade da Executiva Nacional do PSdeG.

## Notas 
## Véxase tamén 
### Outros artigos 
*Eleccións municipais en Ourense
Virunga (filme)

***Virunga*** é un filme documental británico de 2014 dirixido por Orlando von Einsiedel. O filme céntrase nos traballos de conservación dos gardiáns do Parque Nacional de Virunga, na República Democrática do Congo durante o alzamento do grupo armado M23 en 2012 e investiga a actividade da compañía pretoleira británica Soco International dentro do parque que é Patrimonio da Humanidade pola UNESCO. Soco International acabou explorando oficialmente as oportunidades petroleiras en Virunga en abril de 2014. O filme estreouse no Festival de Cinema de Tribeca o 17 de abril de 2014. Despois de estrearse a través de Netflix, foi nomeado ó Óscar ó mellor documental na 87ª edición dos premios.

## Sinopse 
O documental conta a historia de catro personaxes que loitan por protexer o Parque Nacional de Virunga na República Democrática do Congo, fogar dos últimos gorilas de montaña do mundo, que está ameazado pola guerra, a caza furtiva e a ameaza de exploración petrolífera. Seguindo ó coidador de gorilas André Bauma, ó gardián do sector central Rodrigue Mugaruka Katembo, ó gardián xefe Emmanuel de Merode e á xornalista de investigación francesa Mélanie Gouby, o filme céntrase na beleza natural e na biodiversidade de Virunga, así como os complexos problemas políticos e económicos que rodean a exploración petroleira e os conflitos armados na rexión.

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en Metacritic
Borislav Cvetković

**Borislav Cvetković**, nado en Karlovac o 30 de setembro de 1962, é un exfutbolista e exadestrador de fútbol serbio. Foi internacional coa selección iugoslava e medallista olímpico de bronce nos Ánxeles 1984.

## Traxectoria 
### Como futbolista 
Formouse futbolisticamente no Karlovac, pasando logo ao Dinamo Zagreb, co que debutou en 1980 na Primeira División de Iugoslavia. Xogou durante seis tempadas no club croata, gañando unha liga e unha Copa de Iugoslavia e debutando en competicións europeas, ao disputar a Copa de Europa e a Recopa de Europa. 

En 1986 fichou polo Estrela Vermella. Na súa primeira tempada chegou ata os cuartos de final da da Copa e Europa, onde foi eliminado polo Real Madrid, e con 7 goles, foi o máximo goleador da competición. Ao ano seguinte gañou unha nova liga iugoslava.

En 1988 deixou o seu país e fichou polo Ascoli, da Serie A. Xogou durante tres anos no club das Marcas, disputando un total de 59 partidos na máxima categoría e marcando 13 goles.

Con todo, a súa carreira viuse truncada en 1991, cando  sufriu unha grave lesión que o mantivo inactivo durante todo un ano. Despois pasou a xogar na Serie D, primeiro no Maceratese e despois na Casertana, para rematar definitivamente a súa carreira en 1995 nas filas do Borac Čačak.

#### Selección de Iugoslavia 
Foi internacional coa selección de Iugoslavia en 14 ocasións, marcando 2 goles. Disputou a Eurocopa de 1984 e participou nos Xogos Olímpicos de 1984, gañando a medalla de bronce. Ademais foi o máximo goleador do torneo olímpico, con 5 goles, empatado co seu compañeiro Stjepan Deverić e co francés Daniel Xuereb.

### Adestrador 
Despois de retirarse dedicouse ao labor de adestrador., Comezou dirixindo os xuvenís do Obilić, collendo as rendas do primeiro equipo na tempada 2003/04. Máis tarde foi brevemente segundo adestrador de Dragomir Okuka no banco da selección sub-21 de Serbia e Montenegro e entre 2005 e 2006 foi axudante de Walter Zenga no Estrela Vermella de Belgrado.

En 2008 volveu ao Estrela Vermella como segundo adestrador de Zdeněk Zeman e na tempada 2009/10 dirixiu o filial do club na segunda división serbia.

## Vida persoal 
Era irmán máis novo do tamén futbolista Zvjezdan Cvetković, co que coincidiu durante anos no Dinamo Zagreb.

## Palmarés 
;Dinamo Zagreb
* **Primeira División de Iugoslavia (1):** 1981/82.
* **Copa de Iugoslavia (1):** 1982/83.

;Estrela Vermella
* **Primeira División de Iugoslavia (1):** 1987/88.

## Notas 
## Véxase tamén 
### Ligazóns externas 
* Datos do xogador en Transfermarkt .
* Datos do adestrador en Transfermarkt .
* Datos do xogador en BDFutbol .
* Datos do xogador  en worldfootball.net .
* Datos do xogador no sitio web do Comité Olímpico Internacional .
Urbano Tarrío Montero

**Urbano Tarrío Montero**, nado en Vilagarcía de Arousa cara a 1910 e finado no mesmo concello o 16 de marzo de 1937, foi un sindicalista e guerrilleiro galego.

## Traxectoria 
Xornaleiro veciño de Rubiáns. Pertencía á Federación Local da CNT de Vilagarcía de Arousa. Foi detido pola Garda Civil en xaneiro de 1936 logo dunha pelexa na que agrediu a Jesús Daponte Barreiro. Co golpe de Estado do 18 de xullo de 1936 fuxiu ao monte e incorporouse ao grupo guerrilleiro de Rodrigo Beruete Alejandre. Ante a persecución da Garda Civil, o exército, os carabineiros e as milicias de Falanxe e a Garda Cívica de Vilagarcía agochouse na casa de Josefa Barreiro González. O 17 de marzo de 1937 entrou na casa de Josefa unha cuadrilla de falanxistas baixo o mando de Mouriño e mataron a Urbano alí mesmo. Levaron a Josefa á sede de Falange onde foi torturada e asasinada o 19 de marzo. Foi soterrada nunha fosa común do cemiterio municipal de Vilagarcía.

## Notas 
## Véxase tamén 
### Bibliografía 
*
José Luis Ochoa

**José Luis Ochoa Álvarez**, nado no Grove o 26 de xuño de 1965, é un exfutbolista galego, que xogaba como centrocampista.

## Traxectoria 
Formouse na canteira do Celta de Vigo e xogou no filial deste, o Gran Peña. En setembro de 1984 debutou na Segunda División fronte ao Cádiz, durante a folga de futbolistas que provocou que os clubs aliñasen a xogadores xuvenís. Foi o seu único partido co Celta de Vigo. En 1986 fichou polo Compostela, co que xogou durante as seguintes sete tempadas, logrando ascender dende a Terceira ata a Segunda División. Disputou un total de 49 partidos co equipo santiagués na división de prata, todos eles con Fernando Castro Santos como adestrador. En 1993 deixou o *Compos* e fichou polo Pontevedra, co que xogou durante dúas campañas na Segunda División B.

## Notas 
## Véxase tamén 
### Ligazóns externas 
* Datos do xogador en BDFutbol .
Faustino Domínguez

O nome **Faustino Domínguez** pode referirse a:
***Faustino Domínguez Domínguez**, arquitecto leonés (1811-1890);
***Faustino Domínguez Coumes-Gay**, arquitecto galego (1845-1900), fillo do anterior;

***Faustino Domínguez Salgado**, militar e xinete galego (1905-1981).
José Ramón Gómez Fouz

**José Ramón Gómez Fouz**, nado en Oviedo o 27 de xaneiro de 1952, é un exboxeador e escritor asturiano. Foi un dos mellores boxeadores españois na década do setenta, alzándose co campionato de Europa dos pesos superlixeiros en 1975.
## Traxectoria 
Fillo dun subinspector de policía, comezou a súa carreira como boxeador en Oviedo. Ao quince anos realizou o seu primeiro combate, comezando así unha carreira que duraría dezaoito anos. Os seus mellores anos foron 1974 e 1975. En 1974 gañou todos os combates menos un, que foi declarado nulo. O 8 de marzo de 1975 venceu a Walter Blaser en Zürich (Suíza), conquistando o título de Europa dos superligeros. Gómez Fouz revalidou o título en xuño do mesmo ano, en Barcelona, tras vencer aos puntos ao italiano Romano Fanali, pero caeu derrotado na súa segunda defensa do título, que tivo lugar o 31 de outubro en Colonia (Alemaña), ante o turco Cemal Kamaci, no sétimo asalto, por KO. Desde entón realizou poucos combates.

## Notas
Sanzo, Pezós, Pezós

**Sanzo** é un lugar da parroquia de Pezós no concello de Pezós que se localiza no occidente de Asturias. 
Situado a 594 metros sobre o nivel do mar, a aldea localízase a 4 km da vila, e capital do concello, de Pezós e contaba en 2021 cunha poboación de 27 habitantes.
## Notas
Teodoro Piñeiro Alonso

**Teodoro Piñeiro Alonso**, nado en Vigo o 27 de xullo de 1950, é un dramaturgo, director de teatro e político galego.

## Traxectoria 
Diplomado en Dereito Tributario e Asesoría Fiscal foi asesor Fiscal e laboral. Foi un dos fundadores do Centro Cultural de Valadares, no que foi animador cultural, vicepresidente e presidente. Foi director e autor de teatro, dirixiu o grupo Escoitade de Valadares. Pertenceu ao Grupo Abrente. Foi elixido concelleiro da primeira corporación democrática do Concello de Vigo pola coalición Unidade Galega, representando ao PSG. Militante do PSdeG-PSOE dende 1986, foi presidente da Federación de APAS de Vigo e Comarca (FOAPAS) (1993-1997) e portavoz da Plataforma pola defensa do Ensino Público de Vigo e Comarca (1992-1997). Colaborou en *Faro de Vigo*.

## Obras 
Escritas e dirixidas para o Grupo Escoitade:
* *Historia de unha reconquista contada á miña maneira*, 1976.
* *O derradeiro Xuízo*, 1979.
* *A bruxa Fidalga na horta do lagar*, 1980.
* *Queda terminantemente prohibido o suicidio*, 1981.
* *3-3-1, todo para un*, 1983.
* *O milagre do torreiro de Quintián*, 1985.
## Recoñecementos 
Premio de Animación Cultural (1977).
## Notas 
## Véxase tamén 
### Bibliografía 
* 

### Ligazóns externas 
* Ficha en galegos. info
Dinastía Pahlavi

A **dinastía Pahlavi** (en persa: سلسله پهلوی) é a derradeira dinastía real iraniana, gobernando durante case 54 anos entre 1925 e 1979. A dinastía foi fundada por Reza Shah, un soldado mazanderaní . A dinastía tomou o nome da lingua pahlavi que se falaba no Imperio sasánida preislámico para reforzar as súas credenciais nacionalistas.  

## Orixes 
A dinastía foi fundada por Reza Shah. O seu pai era un mazanderaní comisionado no 7º Rexemento Savadkuh, e serviu no asedio de Herat en 1856. A súa nai era unha inmigrante musulmá xeorxiana de Xeorxia (daquela formaba parte do Imperio Ruso).

## Historia 
O réxime Pahlavi establecido por Reza Shah foi un réxime laico, nacionalista, militarista e anti-comunista. Aínda que el mesmo tiña orixe no Mazandarán, o seu goberno levou a cabo unha ampla política de persización tentando crear unha nación única, unida e en gran parte homoxénea, semellante á política de turquificación de Mustafa Kemal Atatürk en Turquía tras a caída do Imperio Otomán. Despois do Reza Shah, o seu fillo Mohammad Reza Shah tomou o seu lugar. 

### Na segunda guerra mundial 
Despois da invasión nazi da Unión Soviética (operación Barbarossa) en xuño de 1941, Gran Bretaña e a URSS convertéronse en aliados. Viron no recentemente inaugurado ferrocarril Trans-Iraniano unha ruta atractiva para transportar subministracións desde o Golfo Pérsico até a Unión Soviética. En agosto de 1941, coa negativa de Reza Shah a expulsar cidadáns alemáns, a Gran Bretaña e a Unión Soviética invadiron Irán, arrestaron ao Sha e enviárono ao exilio, tomando o control das comunicacións e do ferrocarril de Irán.

En 1942 os Estados Unidos, un aliado de Gran Bretaña e da URSS durante a guerra, enviaron unha forza militar a Irán para axudar a manter e operar seccións do ferrocarril. Durante os próximos meses, as tres nacións tomaron o control dos recursos petrolíferos de Irán e aseguraron un corredor de subministración. 

O réxime de Reza Shah derrubouse e as autoridades estadounidenses, británicas e soviéticas limitaron os poderes do goberno que quedaban. Permitiron ao fillo de Reza Shah, Mohammad Reza Pahlavi acceder ao trono. Finalmente, a dinastía chegou ao seu fin coa revolución iraniana.

## Notas 
## Véxase tamén 
### Bibliografía 
* *Mohammad Réza Pahlavi, le dernier shah (1919-1980).* Yves Bomati et Houchang Nahavandi, Paris, Perrin, 3 xaneiro de 2013, 230 p. ()

### Outros artigos 
* Persia
* Irán
* Revolución iraniana
* Conferencia de Teherán
The Royal Treatment (filme)

***The Royal Treatment*** é un filme estadounidense de 2022 dirixido por Rick Jacobson e escrito por Holly Hester. Está protagonizado por Laura Marano no papel de Izzy, quen consegue unha oportunidade para traballar na voda do príncipe Thomas, interpretado por Mena Massoud.

Despois da súa estrea o 20 de xaneiro de 2022 en Netflix, *The Royal Treatment* converteuse no filme máis visto da semana no servizo de streaming e permaneceu no número 1 global de Netflix por dúas semanas. Porén, recibiu valoracións dispares por parte da crítica. A maioría do elenco é de Nova Zelandia, país onde se rodou o filme.

## Personaxes 
* Laura Marano como Isabella "Izzy"
* Mena Massoud como Príncipe Thomas
* Chelsie Preston-Crayford como Destiny
* Grace Bentley-Tsibuah como Lola
* Cameron Rhodes como Walter
* Sonia Gray como Madame Fabre
* Elizabeth Hawthorne como Nonna
* Amanda Billing como Valentina
* James Gaylyn como Nate
* Paul Norell como rei John
* Teuila Blakely como raíña Catherine
* Jacque Drew como Ruth LaMott
* Phoenix Connolly como Lauren LaMott
* Matthew E. Morgan	como Buddy LaMott

## Notas 
## Véxase tamén 
### Ligazóns externas 
*
Antonio Varela Saavedra

'*Antonio Varela Saavedra, *Tonecho''''', nado en Cambre en 1948, é un político galego do PSdeG-PSOE.

## Traxectoria 
Foi candidato número 2 do PSdeG-PSOE de Cambre nas eleccións municipais de 1979 e foi elixido concelleiro. Pese a sela forza máis votada, os socialistas quedaron na oposición debido a un pacto entre a UCD e unha formación independente. Porén, o alcalde centrista Antonio Fernández Becerra dimitiu en novembro de 1982 e foi elixido alcalde no seu lugar. Nas municipais de 1983 encabezou a candidatura do PSdeG-PSOE e foi reelixido alcalde cunha ampla maioría absoluta, situación que se repiteu en 1987, 1991, 1995 e 1999. Durante o seu mandato destacou o considerable crecemento de poboación do municipio, pasando de apenas 10.000 habitantes a mediados dos anos 80 a máis de 20.000 xa a mediados dos 2000, grazas en gran medida á súa proximidade coa cidade da Coruña, en especial o núcleo do Temple. Foi deputado provincial entre 1983 e 1995. Nas municipais de 2003 perdeu a maioría absoluta por un estreito marxe, aínda que debido ao incremento de poboación logrou o maior número de votos da súa historia. Desta forma, pactou un goberno de coalición co BNG.

De cara ás municipais de 2007 presentouse novo á alcaldía, aínda que sufriu diversos problemas internos que derivaron en escisións. Desta forma, perdeu votos e concelleiros, alonxándose aínda máis da maioría absoluta, polo que gobernou en minoría como cabeza da lista máis votada. En xullo de 2009 alcanzou un pacto de goberno co BNG, polo que volveu gobernar en maioría ata xaneiro de 2010, cando unha edil socialista abandonou o goberno. Non se presentou á reelección nas municipais de 2011 e retirouse da primeira liña política.

## Notas 
## Véxase tamén 
### Outros artigos 
* Eleccións municipais en Cambre
Josefa Barreiro González

**Josefa Barreiro González**, nada no Carril (Vilagarcía de Arousa) en 1910 e finada no mesmo concello o 19 de marzo de 1937, foi unha sindicalista e guerrilleira galega.

## Traxectoria 
Gañou a vida dende pequena traballando de criada. Casou con José Tobío e alugaron unha casa no barrio da Torre. Grazas á súa tía Otilia tomou contacto co sindicato da CNT de Trabanca Badiña. Co golpe de Estado do 18 de xullo de 1936 agochou na súa casa a Urbano Tarrío Montero. O 17 de marzo de 1937 entrou na casa unha cuadrilla de falanxistas baixo o mando de Mouriño. Mataron alí mesmo a Urbano Tarrío e levaron a Josefa á sede de Falange onde foi torturada. Foi asasinada o 19 de marzo “como incursa en un delito de guerra”. Foi soterrada nunha fosa común do cemiterio municipal de Vilagarcía.

## Vida persoal 
Casou con José Tobío e foi pai de Julio e Valentín Tobío Barreiro.

## Notas 
## Véxase tamén 
### Bibliografía 
*
Caton

O topónimo inglés **Caton** pode referirse a:

* **Caton, Devon**, Inglaterra

* **Caton, Lancashire**, Inglaterra
* **Caton**, cidade do Estado de Nova York (Estados Unidos).
* **Caton**, cidade de Tennessee (Estados Unidos).
Meskina

***Meskina*** é un filme neerlandés de 2021 dirixido por Daria Bukvic. O filme xurdiu como un proxecto de Soundos El Ahmadi, que quería ver máis representación da comunidade marroquí nos filmes neerlandeses.

## Personaxes 
* Maryam Hassouni como Leyla Idrissi
* Soundos El Ahmadi como Amira
* Rachida Iaallala como Najat
* Olaf Ait Tami como Abdelkarim
* Jouman Fattal como Malika
* Oscar Aerts como Klaas
* Najib Amhali como Ali
* Bilal Wahib como Rayan
* Nasrdin Dchar como Amin
* Vincent Banic como Fabian
* Fahd Larhzaoui como Ibrahim
* Fadua El Akchaoui como Fatima
* Nora Akachar como Farida
* Joy Delima como Patricia
* Siham Bolakhrif como Yasmina
* Sabri Saddik como Yassin
* Yasmin Karssing como Alicia X

## Controversia 
É o primeiro filme do actor Bilal Wahib tras un incidente moi denunciado no que lle pediu a un menor que se expuxese en Instagram Live.

## Notas 
## Véxase tamén 
### Ligazóns externas 
*
Miguel Patiño

**Miguel Patiño Vázquez**, nado en 1933 e finado en Presedo (Abegondo) o 18 de marzo de 2022, foi un político galego.

## Traxectoria
Foi nomeado alcalde de Abegondo en 1966. Encabezou a candidatura da UCD nas eleccións municipais de 1979 e foi elixido alcalde con maioría absoluta. Nas municipais de 1983 encabezou a formación independente Agrupación de Vecinos e foi reelixido de novo alcalde por maioría simple. Nas municipais de 1987 encabezou a CPG e logrou ser reelixido con maioría simple, sumando un concelleiro máis que como independente, logrando 6. Foi un dos alcaldes da CPG que respaldaron o apoio de 3 dos seus deputados á moción de censura na Deputación da Coruña contra José Manuel Romay Beccaría que fixo presidente ó socialista Salvador Fernández Moreda. 

Desta forma, encabezou a candidatura do PSdeG-PSOE nas municipais de 1991, logrando de novo 6 concelleiros e máis votos que á fronte da CPG. Porén, perdeu a alcaldía ó unirse o resto de partidos en torno ó único concelleiro independente de UMI José Antonio Santiso Miramontes, que foi elixido alcalde. En xuño de 1992 apoiou unha moción de censura presentada polo edil do CDS Tomás Regueiro Cacheiro, o cal se converteu no novo alcalde. 

En xaneiro de 1995, un edil socialista apoiou unha nova moción de censura que lle devolveu a alcaldía a Santiso Miramontes, o cal rematou encabezando a candidatura do PPdeG nas municipais dese mesmo ano. Nestas, encabezou de novo a candidatura socialista pero foi amplamente derrotado polo PPdeG de Santiso Miramontes, que logrou a maioría absoluta. Desta forma, retirouse da primeira liña política nese mandato. Finou en Abegondo o 18 de marzo de 2022 aos 88 anos.

## Vida persoal 
Casou con Avelina Barros Concheiro.

## Notas 
## Véxase tamén 
### Outros artigos 
* Eleccións municipais en Abegondo

### Ligazóns externas 
*Miguel Patiño, un abegondés consagrado ao servizo público
Súbete a mi moto (serie de televisión de 2020)

***Súbete a mi moto*** é unha serie de televisión de 2020 coproducida entre México e Porto Rico sobre o grupo de música xuvenil Menudo. 
A serie narra a historia da banda dende a súa creación ata a súa evolución e éxito internacional. Menudo foi a banda que lanzou estrelas musicais como Ricky Martin entre outros. En xullo de 2019, SOMOS Productions, Endemol Shine Boomdog e Piñolywood Studios anunciaron a produción de *Súbete a mi moto*. 

A serie componse de 15 episodios de 60 minutos cada un, e estreouse a través de Amazon Prime Video o 9 de outubro de 2020 en México, América Latina e España. Foi rodada en México e Porto Rico. Estreouse nos Estados Unidos o 14 de febreiro de 2021 en Estrella TV.

## Personaxes 
* Felipe Albors e Ethan Schwartz como Ricky Martin
* Marcelo Otaño e Eugenio Rivera como Ricky Meléndez
* Samu Jove como Xavier Serbia
* Gustavo Rosa como Sergio Blass
* Alejandro Bermúdez como Rene Farrait
* Lionel Otero como Johnny Lozada
* Mauro Hernández como Miguel Cancel
* Yamil Ureña e Braulio Castillo, Jr. como Edgardo Díaz, fundador de Menudo
* Sian Chiong como Joselo Vega
* Marisol Calero como Doña Panchi
* Josette Vidal como Julieta Torres
* Rocío Verdejo como Renata Torres
* Adrián Isaac Rivera como Rubén Gomez
* Diego Rodulfo Martínez como Charlie Masso 
* Pedro Emiliano Vazquez como Robby Rosa
* Sergio Mancilla López como Ashley Ruiz
* Amanda Rivera Torres como Millie Aviles

## Notas 
## Véxase tamén 
### Ligazóns externas 
*
A Rainy Day in New York

***A Rainy Day in New York*** é un filme estadounidense de 2019 escrito e dirixido por Woody Allen. Está protagonizado por Timothée Chalamet, Elle Fanning, Selena Gomez, Jude Law, Diego Luna e Liev Schreiber. O filme segue a historia romántica de dous mozos estudantes universitarios, Gatsby e Ashleigh (Chalamet e Fanning), mentres realizan unha visita de fin de semana á cidade natal de Gatsby, Nova York. El espera profundar a súa relación mentres ela está na cidade para entrevistar a un director de cinema moi apreciado (Schreiber) para o seu xornal universitario.

O filme foi rematado en 2018, mais o seu distribuidor, Amazon Studios, detivo a estrea por mor da controversia arredor de Woody Allen e o Movemento Me Too. Estreouse en Polonia o 26 de xullo de 2019, seguido de moitos países europeos, de América Latina e Asia. Finalmente, estreouse nos cinemas dos Estados Unidos o 9 de outubro de 2020 a través de MPI Media Group e Signature Entertainment.

## Personaxes 
* Timothée Chalamet como Gatsby Welles 
* Elle Fanning como Ashleigh Enright
* Selena Gomez como Chan Tyrell
* Jude Law como Ted Davidoff
* Diego Luna como Francisco Vega
* Liev Schreiber como Roland Pollard 
* Kelly Rohrbach como Terry
* Annaleigh Ashford como Lily
* Rebecca Hall como Connie Davidoff
* Cherry Jones como Mrs. Welles
* Will Rogers como Hunter Welles
* Suki Waterhouse como Tiffany
* Ben Warheit como Alvin Troller
* Griffin Newman como Josh Loomis
* Kathryn Leigh Scott como Wanda
* Don Stephenson como Bemelmans Bar Waiter

## Notas 
## Véxase tamén 
### Ligazóns externas 
*
Inside Bill's Brain: Decoding Bill Gates

'''''Inside Bill's Brain: Decoding Bill Gates''''' é unha miniserie documental estadounidense de 2019 creada e dirixida por Davis Guggenheim. Dividido en tres episodios, a serie explora a mente e as motivacións de Bill Gates, cofundador e antigo director executivo de Microsoft e fundador de Bill and Melinda Gates Foundation, xunto coa súa esposa naquela época.

O documental percorre a vida de Gates, dende a infancia, a creación de Microsoft e o seu estado actual como o segundo home máis rico do mundo. A secuencia de apertura presenta unha montaxe de imaxes de arquivo, incluíndo a Gates cando recibe un tortazo na cara de Noël Godin en Bélxica, durante unha visita a funcionarios da Unión Europea.

## Elenco 
* Bill Gates
* Melinda Gates

## Notas 
## Véxase tamén 
### Ligazóns externas 
*
Myrteae

**Myrteae** é unha tribo pertencente á familia das mirtáceas. Ten os seguintes xéneros:

## Xéneros 
## Véxase tamén 
### Ligazóns externas
*USDA, ARS, National Genetic Resources Program. Germplasm Resources Information Network - (GRIN) [Online Database]. National Germplasm Resources Laboratory, Beltsville, Maryland. https://web.archive.org/web/20100529233134/http://www.ars-grin.gov/cgi-bin/npgs/html/family.pl?751 (30 de setembro de 2009)
Mortadela

miniatura|250x250px|Exemplo de mortadela.
A **mortadela** (*mortadella* en italiano e *mortadelle* en francés) é un embutido elaborado principalmente con carne de porco finamente picada (preto dun 60 % de magro) orixinario da cidade italiana de Boloña (en italiano Bologna) (capital de Emilia-Romaña). É unha especialidade da cociña italiana que procede das rexións italianas de Emilia-Romaña, Piemonte, Lombardía e gran parte da provincia de Trento. Consiste nun friame condimentado con especias, tradicionalmente con pementa en gran, aínda que hai variantes que conteñen pistacho, bagas de mirto, noz moscada moída, coriandro, allo, pementa ou olivas.

## Etimoloxía 
dereita|miniatura|250x250px|Mortadela cortada en liscos moi finos.
Existen dúas teorías sobre a orixe da palabra «mortadela». A primeira é que o recheo de porco que contén este embutido foi tradicionalmente finamente moído até chegar a unha consistencia gomosa empregando ás veces un morteiro (*mortaio*), indicando que a orixe do nome podería provir do emprego deste instrumento. Dúas estelas funerarias romanas do museo arqueolóxico de Boloña amosan tales morteiros. A outra teoría menciona que a mortadela podería tomar o seu nome dunha salchicha romana que era condimentada con mirto ou arandos en lugar de pementa. Os romanos denominaban este embutido *farcimen mirtatum*. A primeira cita deste termo atopámola no autor latino do século I Varrón, que describe un tipo de salchicha aderezada con bagas de mirto ou arandos cos termos *mortatum* ou *myrtatum*. Sexa como for, a autora Anna del Conte As zonas de produción deste embutido son certamente extensas, desde: Emilia-Romaña, As Marcas, Véneto e o Piemonte até gran parte da Toscana.

## Variantes 
miniatura|250x250px|Mortadela portuguesa con olivas.
En Italia existen variantes distintas á mortadela elaborada ao estilo de Boloña. Unha das populares é a mortadela de Prato elaborada en Prato e que se trata dunha variedade toscana que leva allo. Outro exemplo de variedade italiana é a mortadela de Amatrice elaborada nos Apeninos do norte do Lacio e que ten un lixeiro sabor afumado.

Existe unha salchicha similar en Estados Unidos denominada *Bolonia*; é moi popular en Irán onde pode atoparse elaborada con carne de cordeiro e denomínase igualmente «mortadela». Debido á chegada de inmigrantes procedentes de Italia no século XX, a mortadela é moi popular nalgúns países de América tales como: Arxentina, Bolivia, Brasil, Chile, Colombia, Costa Rica, Ecuador, Paraguai, Perú, Uruguai e Venezuela. En España e Portugal son moi populares as variantes que levan inseridas olivas sen carozo ou con anacos de pemento, denominadas igualmente mortadela. É moi común tomala en bocadillos de merenda.

## Notas 
## Véxase tamén 
### Ligazóns externas 
* http://www.mortadellabologna.com/(http://www.mortadellabologna.com/) 
* La mortadella: aspectos actuales y técnicos de su producción
* Istituto Valorizzazione Salumi Italiani: La mortadella
* Rica Rondo (Colombia)
Viking (satélite)

**Viking** foi o primeiro satélite artificial sueco. Foi lanzado mediante un foguete Ariane 1 desde o Centro Espacial de Kourou o 22 de febreiro de 1986.

## Características 
A misión de Viking, xestionada pola Swedish Space Corporation (SSC), foi estudar a magnetosfera terrestre desde unha órbita moi elíptica. O satélite foi construído por SAAB Space xunto con Boeing como subcontratista. Tiña unha masa de 286 kg e estudou os procesos do plasma na magnetosfera e a ionosfera terrestres mediante a medición dos campos eléctrico e magnético, das partículas cargadas, das ondas na magnetosfera e mediante a fotografía das auroras polares. Os experimentos de a bordo foron colaboración de equipos de Suecia, Canadá, Dinamarca, Francia, Noruega, os Estados Unidos e Alemaña.

## Notas 
## Véxase tamén 
### Outros artigos
*Ariane 1
E. & H. T. Anthony & Company

**E. & H.T. Anthony & Company** foi o maior provedor e distribuidor de material fotográfico nos Estados Unidos durante o século XIX.
[dereita|miniatura| Anuncio de material fotográfico da E. & HT Anthony & Company, [1870]]
O fundador da empresa, Edward Anthony, un enxeñeiro civil formado no Columbia College que estudara fotografía con Samuel FB Morse, comezou no negocio da fotografía en 1842 abrindo unha galería de daguerrotipos en Nova York. Cinco anos máis tarde abriu unha tenda separada dedicada exclusivamente a material fotográfico e, a medida que as vendas creceron rapidamente, deixou de funcionar na súa galería de daguerrotipistas. En 1850 Anthony comezou a produción de estoxos de daguerrotipo, caixas de cámaras e produtos químicos fotográficos. O seu irmán, Henry T. Anthony, uniuse á empresa dous anos máis tarde, en 1852.

A fábrica dos irmáns Anthony estaba situada no Harlem Railroad Depot da cidade de Nova York, ocupando 1/4 do edificio en 1854 e anunciaron que a súa empresa era o maior fabricante e distribuidor de aparellos e material fotográfico do mundo. En 1859 Anthony engadiu tarxetas de visualización estereoscópicas, álbums fotográficos e mobles e fondos de galería ás liñas de produtos da compañía. A compañía Anthony tamén mantivo unha estreita relación comercial co famoso fotógrafo e retratista estadounidense Mathew Brady.

Desde febreiro de 1870 até abril de 1902, a compañía publicou unha revista mensual chamada ''Anthony's Photographic Bulletin'' que incluía moitas fotografías e ilustracións, así como unha gran variedade de artigos técnicos, prácticos e académicos, xunto con anuncios dos produtos e outros servizos da compañía Anthony. Na década de 1890, a compañía tamén desenvolveu e produciu dúas cámaras de consumo de deseño propio -unha caixa de cámara chamada "Buckeye" e unha caixa de foles máis cara chamada "Marlborough"-, así como unha extensa liña de estoxos para fotos e outros produtos.
centro|miniatura|650x650px| Anuncio de 1898 para a cámara de caixa "Buckeye" de consumo da Anthony Company
O nome da empresa cambiouse formalmente a E. & H.T. Anthony & Co. en 1862 e en 1877 reorganizouse como unha corporación con Anthony como presidente, o seu irmán como vicepresidente e o coronel VM Wilcox como xerente e secretario. Despois da morte de ambos os irmáns, Wilcox converteuse en presidente, Richard A. Anthony (fillo de Edward Anthony) vicepresidente e Frederick A. Anthony o secretario. En 1883 a compañía produciu a primeira cámara instantánea manual fabricada comercialmente, chamada Schmidt Patent Detective Camera, en América. E. & H.T. Anthony & Co. fusionáronse coa Scovill and Adams Company en 1902.

A E. & H.T.  Anthony & Company foi a empresa predecesora da Ansco Company.
## Notas 
## Véxase tamén 
### Ligazóns externas 
*  (digitized photos)
*
Frutos Xesús Martínez Saavedra

**Frutos Xesús Martínez Saavedra**, nado en Pontedeume, é un mestre e político galego.

## Traxectoria 
Mestre de EXB, foi director do colexio de Camariñas, chegando a exercer de alcalde de 1971 a 1974. Trasladouse a Arteixo en 1979, onde foi director do colexio de EXB desta localidade. Nas eleccións municipais de 1987 encabezou a candidatura do PSdeG-PSOE de Arteixo, sendo elixido alcalde como cabeza da lista máis votada. Posteriormente estableceu un pacto de goberno co BNG e o PSF, o cal acabaría abandonando o BNG e se sumaría un edil do CDS. En decembro de 1988 os dous edís que apoiaban ós socialistas tamén romperon o acordo, e en xaneiro de 1989 estableceuse un pacto cos edís de AP. Nas municipais de 1991 foi reelixido alcalde como cabeza da lista máis votada, establecendo logo un pacto de goberno co BNG, o cal terminou rompendo en outubro de 1992.

Nas municipais de 1995 empatou a 7 edís co PPdeG, o cal o superou en votos, pese a aumenta-lo seu nivel de respaldo e votos. Se ben tiña a opción de conserva-la alcaldía co apoio dos 3 edís do BNG, a negativa destes supuxo que a alcaldía pasase ó candidato popular Manuel Pose Miñones, en contra do criterio da dirección superior dos nacionalistas, que expulsou os concelleiros, un dos cales se incorporou ao PPdeG en 1999. Neste mandato foi deputado provincial. Foi de novo candidato socialista nas municipais de 1999, pero non logrou recupera-la alcaldía ó logra-lo PPdeG maioría absoluta, retirándose da política á fin dese mandato.

## Notas 
## Véxase tamén 
### Outros artigos 
* Eleccións municipais en Arteixo
Durio

[miniatura|Lámina dunha [ilustración científica dun durián (Durio Zibethinus) por Hoola Van Nooten (fl 1863-1885), ca. 1863]]
O **durio** é o froito tropical de varias especies de árbores pertencentes ao xénero *Durio* dentro da familia Malvaceae (aínda que algúns taxonomistas sitúan o xénero *Durio* nunha familia diferente, as Durionaceae). Para moitos asiáticos, este é o *rei das froitas*. Diferénciase por ter un froito grande (de até 30 cm de longo e 3 kg de peso) cun cheiro único, que se converte nun fedor tenaz ao cabo dun tempo, e unhas espiñas que o cobren. A polpa é de amarelo pálido a vermello, dependendo da especie. 

Os durios son orixinarios de Brunei, Indonesia e Malaisia, e son coñecidos en Occidente desde hai uns seiscentos anos.

## Etimoloxía 
Empregado por primeira vez ao redor de 1580, o nome "durian" deriva da palabra lingua malaia *dûrî* (que significa 'espiña'), unha referencia aos numerosos espiños da casca, xunto co sufixo de construción do substantivo *-an*. O nome da especie 'zibethinus' deriva do nome *civet* (*Viverra zibetha*), coñecida polo seu cheiro. As probas máis antigas pódense rastrexar nas transcricións xavanesas antigas ao redor do século XII. A palabra "duryyan" foi escrita na placa de cobre de Mar'smu: "''i Mar'smu hulu wras Sang Duryyan*".

## Algunhas especies 
* *D. zibethinus* (**durián**)  
* *D. dulce*
* *D. grandiflorus*
* *D. graveolens*
* *D. kutejensis*
* *D. lowianus*
* *D. macrantha*
* *D. oxleyanus*
* *D. testudinarum* 

## Usos 
Utilízase para aromatizar moitos doces tradicionais malaios, xeados kacang, dodol, arroz glutinoso, etc.

## Notas 
## Véxase tamén 
### Ligazóns externas 
* A froita fedorenta do durian obriga a evacuar a oficina de correos bávara
* Rede de información de recursos de xermoplasma: *Durio'' Arquivado
* Durio zibethinus (Bombacaceae)  Arquivado o 23-07-2012   
* O polémico durian  Arquivado
Geotrichum candidum

***Geotrichum candidum*** é un fungo ascomiceto. É un organismo común do chan e foi illado de mostras de todos os continentes.

## Presenza no corpo humano 
O geotrichum candidum está presente no microbioma humano, especialmente asociado á pel, mucosas e feces (comunmente chamados flora da pel, flora oral e flora intestinal, mesmo non sendo organismos vexetais).

## Acción como patóxeno 
G. candidum é o axente causante da enfermidade humana geotrichosis e da enfermidade da pudrición aceda en plantas como cítricos, tomates ou cenouras. Tamén pode afectar os froitos do durio.

G. candidum é amplamente utilizado na produción de produtos lácteos como os queixos Camembert, Santo-Nectaire ou Reblochon. O fungo tamén se pode atopar no iogur nórdico chamado *viili*, sendo responsable da súa textura.

## Acción sobre termoplásticos 
Nun estudo do 2001 atopouse que G. candidum era capaz de consumir o policarbonato atopado en CD.

## Notas 
## Véxase tamén 
* Organismos que degradan plástico
Policarbonato

thumb|Placas de policarbonato no tellado dunha terraza.
thumb|Síntese do policarbonato.
O **policarbonato** é un termoplástico transparente. É fácil de traballar, moldear e termoformar, e é moi utilizado na manufactura moderna.

## Propiedades 
Este material é resistente e estable. Pode resistir unha temperatura elevada de 138 °C (280 ° F) e unha temperatura baixa de -40 °C (-40 °F). É resistente ás manchas e non é tóxico. O peso do policarbonato é dunha sexta parte do vidro.

## Usos 
As industrias usan policarbonato para facer diferentes produtos, desde xanelas até CD e DVD. As principais vantaxes do policarbonato son a alta resistencia e o peso lixeiro.

As industrias usan policarbonato transparente para facer lentes. Isto débese á súa baixa densidade e a que ten moi boa transparencia e durabilidade. As lentes de policarbonato transparente poden ser máis delgadas que as de vidro normal.

As empresas que fabrican equipos electrónicos utilizan policarbonato para fabricar as fundas de teléfonos móbiles, portátiles e outros produtos. Aínda que o policarbonato non é velenoso, o proceso de fabricación de policarbonato utiliza produtos químicos tóxicos (ver Bisfenol A   e fósxeno).

## Notas 
## Véxase tamén 
### Outros artigos 
* DVD
* Disco compacto
* Ordenador portátil
* Fósxeno
* Bisfenol A
Alingua

**Alingua** é unha asociación de entidades locais creada para promover, coordinar, dinamizar, impulsar, asesorar e apoiar todas aquelas accións que fomenten o uso da lingua galega.

## Actividade 
A asociación fundouse no ano 2019 polos seguintes concellos: Rianxo, Pontevedra, O Grove, Ames, Narón, Rois, Santiago de Compostela, A Baña, Betanzos, A Coruña, Ferrol, Moaña, Ponteceso, Redondela, Ribadeo, Teo e Vilagarcia de Arousa.

Na actualidade desenvolve os seguintes proxectos:

* Apego: Un programa dirixido ás familias como axuda á socialización en galego dos máis cativos.
* Club de debate: Programa que tenta crear espazos de socialización e convivencia en galego, a través de xornadas de formación, traballos e ensaios de investigación, e intensas xornadas de debate. Esta dirixido ao alumnado de  3º e 4º de ESO e 1º de bacharelato, ou cursos equivalentes dos ciclos formativos.
* Youtubeir@s: Programa dirixido a fomentar e visibilizar o uso do galego en Youtube.
* Enreguéifate: Proxecto que promove a lingua galega a través da difusión da improvisación oral en verso (regueifa).
* O gran reto: webserie na que unha persoa castelán documenta con vídeos o proceso de comezar a empregar o galego no seu día a día.

## Notas 
## Véxase tamén 
### Ligazóns externas 
* https://alingua.gal
Fósxeno

O **fósxeno** é un composto químico gasoso e incoloro con fórmula COCl2. O gas foi usado como arma durante a primeira guerra mundial. É responsábel da maioría das mortes relacionadas co gas velenoso durante a guerra. Hoxe, o fósxeno úsase como ferramenta. Utilízase para a síntese orgánica. Cando hai unha pequena cantidade no aire, o cheiro é semellante ao de feno ou herba acabada de cortar. Algúns soldados durante a primeira guerra mundial afirmaron que cheiraba un pouco a *flor de maio*. Cando algúns compostos do cloro arden ou se descompoñen, despréndese pequenas cantidades de fósxeno. 

miniatura|200x200px| Un tanque de fósxeno.|esquerda
## Usos 
Hoxe, a maior parte do fósxeno utilízase para producir isocianatos. Os isocanatos máis importantes neste contexto son o diisocianato de tolueno (TDI) e o diisocianato de metileno difenil (MDI). Ambos son precursores dos poliuretanos. Tamén se usan grandes cantidades para producir policarbonatos. O policarbonato prodúcese pola súa reacción co bisfenol A. Os policarbonatos son unha clase importante de termoplásticos de enxeñería. Pódense atopar nas lentes de contacto e os vidros das lentes.

## Seguridade 
O fósxeno é un veleno forte. Pode que non se note o seu cheiro; os sinais de exposición ás veces pódense detectar lentamente. O fósxeno pódese ver a 0,4 partes por millón (ppm). Esta cantidade é catro veces a cantidade segura. A súa alta capacidade de envelenar non provén do cloruro de hidróxeno liberado por un proceso (hidrólise); provén da acción do fósxeno sobre as proteínas dos alvéolos pulmonares. Os alvéolos son estruturas onde entra o osíxeno ao corpo. Os seus danos dificultan que o sangue e o aire movan osíxeno e dióxido de carbono. Isto dificultará moito a respiración. As insignias son usadas por persoas en risco de exposición. 

O bicarbonato sódico pódese usar para facer que as verteduras de fósxeno sexan inofensivos. As verteduras de gas poden ser inofensivos cun *spray* líquido de amoníaco.

## Notas 
## Véxase tamén 
### Ligazóns externas 
* Relato de Davy sobre o seu descubrimento do fósxeno
* Tarxeta Internacional de Seguridade Química 0007
* Guía de peto de NIOSH sobre riscos químicos
* Preparación e resposta ás emerxencias dos CDC dos Estados Unidos Arquivado
* Niveis directivos de exposición aguda da US EPA
* Réxime para produtos químicos do anexo 3 e instalacións relacionadas con tales produtos químicos  Arquivado, sitio web da OPAQ
* Sitio web de CBWInfo Arquivado
* Uso do fósxeno na segunda guerra mundial e na guerra contemporánea  (Sección 4. C do artigo)
* Fósxeno -Citizendium
Enrique Díaz Varela

**Enrique Díaz Varela**, nado en Cundíns (Cabana de Bergantiños) en 1960 e finado o 4 de outubro de 2019, foi un político galego.

## Traxectoria
Taxista. Nas eleccións municipais de 1987 foi elixido concelleiro en Cabana de Bergantiños pola CPG que encabezaba o alcalde Manuel Fariña Suárez, o cal logrou unha ampla maioría absoluta de 10 concelleiros de 13. Nas municipais de 1991 o grupo de goberno presentouse polo PSdeG-PSOE e revalidou a vitoria con 9 concelleiros. Nas municipais de 1995 o PPdeG arrebátalles a alcaldía ó lograr maioría absoluta, porén, en 1999 os populares perden esa maioría, e Fariña e o PSdeG recuperan o goberno da man dun pacto co BNG. 

Tralo falecemento de Fariña en xuño de 2000, foi elixido como novo alcalde e continuou o goberno de coalición co BNG. Nas municipais de 2003 perdeu a alcaldía en favor do PPdeG, que recuperou a maioría absoluta. Volveu ser candidato socialista en 2007, 2011 e 2015 sen conseguir recuperalo goberno, se ben na última ocasión conseguiu recortar distancias cos populares. Foi asesor dos socialistas na Deputación da Coruña. Retirouse da primeira liña política en 2019, falelcendo ós poucos meses, o 4 de outubro.

## Notas
## Véxase tamén 
### Outras páxinas 
* Eleccións municipais en Cabana de Bergantiños

### Ligazóns externas 
* Falleció Enrique Díaz, exalcalde de Cabana y concejal durante 32 años en *La Voz de Galicia*
Diana López Varela

**Diana López Varela**, nada en Pontevedra en 1986, é unha xornalista, guionista e escritora galega.

## Traxectoria 
Licenciouse en Xornalismo na Universidade de Santiago en 2008 e fixo mestrados na Universidade San Pablo CEU (2010), na Universidade de Vigo (2012) e na UNED (2019).

Ten traballado como xornalista no *Diario de Pontevedra, Diario de Arousa, Radio Galega (Galicia por diante), VEO 7, Telecinco* e *Telelugo* (presentou e dirixiu *De tarde en tarde*). Tamén colaborou en *Jot Down*, *Elnacional.cat*, *Luzes de Galicia*, *Yes (La Voz de Galicia),* *Público, Onda Cero* *(Un alto en el camino,* desde 2017*).*

En 2012 abriu o blog *Suspenso en Religión* no que publicou o artigo "Mi coño", sobre o aborto, que tivo moita repercusión nos medios.

Desde 2018 organiza con Susana Pedreira o congreso *As Mulleres que Opinan son Perigosas*, encontro de mulleres columnistas que se celebra en Pontevedra arredor do 8 de marzo.

Ten participado en múltiples palestras, encontros etc sobre xénero e feminismo.
* *Maternofobia* (2019). Península. 232 páxs. ISBN 978-84-9942-814-7. (en castelán)

### Obra colectiva 
* *Todas Contamos. Antología benéfica* (2019). Amazon. (en castelán)
* *As mulleres que opinan son perigosas* (2022). Con Susana Pedreira. Deputación de Pontevedra.

## Guionista 
* *O gato con botas*, 4 tempadas na TVG.
* *Land Rober Tunai Show*, 4ª tempada, TVG.
* *Vou que teño que ir*, TVG
* *Clases de lo Social*, webserie, 2ª tempada
* *Superpunky,* curta musical
* *Feminazi*, curta
* *25 anos de Cinema Galego*, documental, en colaboración.
* *Memorias de un Hombre en Pijama,* película de animación.
* *Mañana no te Olvides*, película*.*
* *O home e o can*, película

## Notas 
## Véxase tamén 
### Ligazóns externas 
* Web de Diana López Varela
Brachymystax lenok

***Brachymystax lenok*** é unha especie de peixe da  orde dos perciformes, familia dos salmónidos e subfamilia dos salmoninos, unha das tres icluídas no xénero *Brachymystax*.

## Taxonomía 
### Descrición 
A especie foi descrita en 1773 polo médico, zoólogo e botánico alemán, que traballou en Rusia, Peter Simon Pallas, baixo o nome de *Salmo lenok*. e os 8 kg de peso.

## Bioloxía 
### Hábitar e distribución 
#### Hábitat 
*Brachymystax lenok* é un peixe mariño e dulciacuícola, anádromo, de clima temperado, e bentopeláxico.

#### Distribución 
Encóntrase en Siberia, Corea e o norte da República Popular Chinesa.

### Nutrición 
*Brachymystax lenok* come insectos adultos e as súas larvas, anfípodos, pequenos peixiños, ras e ovos doutros salmónidos.

## Notas 
## Véxase tamén 
### Bibliografía 
* Moyle, P. & J. Cech (2000): *Fishes: An Introduction to Ichthyology*, 4ª edición. Upper Saddle River, Nova Jersey: Prentice-Hall.
* Nelson, J. (2006): *Fishes of the World*, 4ª edición. Hoboken, Nova Jersey: John Wiley & Sons Inc. ISBN 978-0-4712-5031-9. 
* Wheeler, A. (1985): *The World Encyclopedia of Fishes*, 2ª edición. Londres: Macdonald.

### Outros artigos 
* Salmónidos
* Salmoninos
* *Brachymystax*

### Ligazóns externas 
* AQUATAB.
* Catalogue of Life.